Berlingske Tidende, 1787-05-25
Trunhiem, den 11te Maji. Da det Kongelige Norske Videnskabers Selskab ikke har havt den Fornøielse at see de for forrige Aar udsatte theoretiske Priis opgaver besvarede, men anseer samme af den Vigtighed, at fortiene Undersøgelse, saa har det besluttet end eengang at udsætte samme Priser. 100 Rdlr. for bedste Opløsning af det Spørsmaal, hvorledes sættes Straf og Forbrydelse i saadant bestemt Forhold til hinanden, at den muelig mindste Sum af ubehagelige Fornemmelser for den Lidende frembringer hos andre den muelig største Afskye for Forbrydelsen og Sikkerhed for Staten? Opløsningen maae være grundet paa Resultater af sande historiske og psychologiske Erfaringer om Mennesket igiennem forskiellige Tidsaldere og Folkeslag. Jsær maatte der vises Virkningen af de under samme og forskiellige Omstændigheder lignende Straffemaader. Det maatte og undersøges og bestemmes, hvorvidt og hvorledes man af de engang bestemte Straffe med nogen Varighed kan opnaae den forønskede Virkning, og paa hvad Maade de ved Forbrydelsernes Tilvæxt heldigst kunde modificeres, uden at støde an mod den angivne Hoved=Idee. Selskabet ønsker i Synderlighed Opløsningen given med Hensigt og Anvendelse paa Fædernelandet, og ville en saadan Afhandling i Sammenligning med andre, hvor ellers alle Omstændigheder vare fuldkommen lige, have Fortrinnet. 60 Rdlr. for den bedste Lærebog om Qvægavling i Norge, der kort og tydelig, ligesom Sommerfeldtes Agerdyrknings=Catechismus, afhandler bedste Arter af Fæet, deres bedste Pleye, Føde, med hvad beqvemmest i paakommende Foermangel kan nyttes, samt Lægemidler for de adskillige Sygdomme, samme i Norge ere underkastet, saavel hvad Hestene, som det store og mindre Qvæg angaaer, i Særdeleshed om, og hvilke nationale Væxter eller Materier hertil med meste Nytte kunde anvendes, hvilket alt Selskabet ønsker saa kort og fatteligt udført, at Afhandlingen kan tiene til den meenige Mands Oplysning og Landhuusholdningens Forbedring i Norge. 30 Rd. for den tydeligste og grundigste Besvarelse paa det Spørsmaal, hvilke ere de fordeelagtigste Fiskeredskaber, som bruge paa forskiellige Steder i Norge, og hvilke er den simpleste og beste Poltie=Anordning, som burde iagttages ved Fiskerierne, saavel ihenseende til Fiskningsmaaden, som til Fiskens forsvarlige Virkning. 30 Rdlr. for den beste Afhandling om de forskiellige Steenmoser, (Lichenes.) som Norge, især ved Søekanterne har saa stor Overflødighed af, og tildeels af Bønder ere brugte til deres hiemgjorte Tøiers Far ving, deels og nu af Fremmede meget søges. Afhandlingen, grundet paa chymiske Undersøgninger, maatte vise de forskiellige Arter, som til Farving ere tienlige, om de give efter deres Arter forskiellige Farver, den beste Maade, hvorledes de saavel til dette Brug kan anvendes, som til Handelen med Fremmede, da de hidtil aldeles upræpareret ere udførte for en Bagatel. Afhandlingen ønskes og saa kort og fattelig, at den kunde tiene den almindelige Mand til Underviisning og Veiledelse bedre at benytte dette Materiale. Afhandlingerne kan skrives paa Dansk, Tydsk og Latin, og indsendes paa Forfatterens egen Bekostning til Selskabets Secretær, Hr. Jacob von der Lippe Pareline, residerende Capellan til Frue Kirke i Tronhiem, inden November Maaneds Udgang dette Aar, under stemmed Haand og Seigl. Og maae Forfatterne tegne deres Navne i en forseglet Seddel med Devise, som tillige sættes paa Afhandlingen.